মাইক্রোসফট কর্পোরেশন
মাইক্রোসফট কর্পোরেশন () যুক্তরাষ্ট্র ভিত্তিক একটি কম্পিউটার প্রযুক্তি প্রতিষ্ঠান। এটি বিভিন্ন কম্পিউটার ডিভাইসের জন্য সফটওয়্যার তৈরি, লাইসেন্স দেওয়া এবং পৃষ্টপোষকতা করে থাকে। এটির সদর দপ্তর যুক্তরাষ্ট্রের ওয়াশিংটন অঙ্গরাজ্যের রেডমন্ড শহরে অবস্থিত। এদের সবচেয়ে জনপ্রিয় সফটওয়্যারগুলো হল মাইক্রোসফট উইন্ডোজ অপারেটিং সিস্টেম এবং মাইক্রোসফট অফিস। ১৯৭৫ সালের ৪ এপ্রিল মাইক্রোসফট প্রতিষ্ঠিত হয়।
অ্যাকটিভিশন
২০০৭ এর ২ ডিসেম্বরে প্রকাশিত হয় যে ভিভেনডি অ্যাকটিভিশনকে অধিগ্রহণ করবে এবং অ্যাকটিভিশনের গেম উন্নয়নে অবদান রাখবে। ২০০৮ এর ৯ জুলাই অ্যাকটিভিশন ও ভিভেনডি এর মধ্যকার একত্রীকরণ সম্পন্ন হয়। এর ফলে নবগঠিত কোম্পানির নাম হয় অ্যাকটিভিশন ব্লিজার্ড। তবুও অ্যাকটিভিশন ব্লিজার্ডের একটি অঙ্গপ্রতিষ্ঠান হিসেবেই অ্যাকটিভিশনের অস্তিত্ব এখনো রয়েছে এবং কোম্পানিটি ভিডিও গেম উন্নয়ন অব্যাহত রেখেছে। অ্যাকটিভিশনের বহুল পরিচিত গেমের মধ্যে কল অফ ডিউটি, হাফ লাইফ সিরিজ, স্পাইডারম্যান সিরিজ, জেমস বন্ড সিরিজ, গিটার হিরো সিরিজ, টনি হক সিরিজ, ক্র্যাশ ব্যন্ডিকট সিরিজ ইত্যাদি উল্লেখযোগ্য। ২০১০ সালে মাইক্রোসফটের ইলেকট্রনিক এন্টারটেইনমেন্ট এক্সপোতে অ্যাকটিভিশন ঘোষণা দেয় যে, অ্যাকটিভিশন এবং মাইক্রোসফটের ইন্টারঅ্যাকটিভ ডিভিশনের মধ্যে বিশেষ চুক্তি রয়েছে।